# Razdelitve

Kam želite namestiti Red Hat Linux?

Prosimo, upoštevajte: Če opravljate Namestitev brez razdeljevanja, boste morali proglasiti obstoječo razdelitev za DOS/Windows za korensko razdelitev, prikazano kot existing DOS/Windows partition as root, shown as /. Kliknite na razdelitev FAT, ki bi jo radi izbrali za to namestitev. Ko postane osvetljena, kliknite Uredimo in ji dodelite točko priklopa / (korensko). Kliknite V redu, ko boste opravili. Ko boste potrdili to izbiro, boste morali določiti primerno količino korenskega datotečnega sistema kot izmenjalno področje za vaš sistem.

Za podrobnejša navodila morate pogledati v poglavje Installing Without Partitioning v knjigi Red Hat Linux Installation Guide.

Če ne veste, kako razdeliti vaš sistem, prosimo, preberite razdelek o razdeljevanju v knjigah Red Hat Linux Installation Guide ali Red Hat Linux Reference Guide.

Če ste pravkar končali razdeljevanje z orodjem `fdisk`, morate določiti točke priklopa za vaše razdelitve. Uporabite gumb Uredimo, če ste že izbrali razdelitev, da določite njeno točko priklopa.

Če uporabljate program `Disk Druid`, boste morali določiti točke priklopa za eno ali več diskovnih razdelitev. Morda boste takrat morali tudi narediti in/ali odstraniti razdelitve.

Vrhnji zaslon prikazuje obstoječe razdelitve. Vsaka razdelitev ima pet polj:

- Točka priklopa: To polje ponazarja, kam bo razdelitev priklopljena, ko bo Red Hat Linux nameščen in pognan. Če razdelitev obstaja, a je označena kot "ni nastavljena", boste morali določiti njeno točko priklopa. Uporabite lahko gumb Uredimo ali dvojni klik na ime razdelitve.

- Naprava: To polje prikazuje ime naprave razdelitve (na primer, hda2 ponazarja drugo razdelitev na primarnem trdem disku).

- Zahtevano: Polje Zahtevano prikazuje, koliko prostora ima na voljo razdelitev. Če želite spremeniti njeno velikost, morate pobrisati trenutno razdelitev in jo ponovno narediti z gumbom Dodajmo.

- Dejansko: To polje kaže, koliko prostora uporablja razdelitev.

- Vrsta: To polje prikazuje vrsto razdelitve (kot domorodna razdelitev Linuxa ali DOS).

Ko se pomikate skozi razdelek Razdelitve, lahko opazite sporočilo v rdečem besedilu Unallocated Requested Partition (nedodeljena zahtevana razdelitev), ki mu sledi ena ali več razdelitev. Pogost razlog za nedodeljeno razdelitev je pomanjkanje prostega prostora za razdelitev.

Nedodeljeno zahtevano razdelitev lahko odpravite tako, da najprej premaknete vsebino razdelitve na drug pogon, ki ima dovolj prostora, spremenite velikost razdelitve tako, da gre na trenutni pogon, ali popolnoma pobrišete razdelitev. Spremembe opravite z uporabo gumba Uredimo ali z dvojnim klikom na razdelitev.

## Razdeljevanje diska vašega sistema

Srednja vrsta gumbov nadzoruje dejanja razdelitvenega orodja. Tu lahko dodajate, urejate in odstranjujete razdelitve. Poleg tega so tu gumbi, ki jih lahko uporabite za sprejetje narejenih sprememb ali za povrnitev prvotnega stanja in izhod iz razdelitvenega orodja.

- Dodajmo: Ta gumb uporabite za dodajanje nove razdelitve. Ko je ta izbrana, se bo prikazalo pogovorno okno s polji, ki jih je treba izpolniti (kot točka priklopa, velikost in vrsta).

- Uredimo: Ta gumb uporabite za spremembo točke priklopa trenutno izbrane razdelitve.

- Odstranimo: Ta gumb uporabite za odstranitev razdelitve. Prikazalo se bo pogovorno okno v katerem boste lahko potrdili ali preklicali odstranitev.

- Povrnitev: Ta gumb uporabite za preklic vseh sprememb, ki ste jih naredili.

- Izdelajmo napravo RAID: Gumb Izdelajmo napravo RAID uporabite LE, če imate izkušnje z uporabo diskovnih polj RAID. Več o tem lahko izveste v knjigi Red Hat Linux Reference Guide.

## Povzetki vsebine diskov

Ta razdelek prikaže nastavitev diskov vašega računalnika. Mišljen je le kot povzetek. Vsaka vrstica ima naslednja polja:

- Pogon: To polje prikazuje ime naprave trdega diska (kot hda ali hdb).

- Geom [C/H/S]: Geometrija trdega diska prikazuje število cilindrov, glav in sektorjev.

- Skupno: To polje prikazuje skupno vsoto dostopnega prostora na disku.

- Prosto: Tu lahko vidite, koliko prostora na disku je še vedno na voljo.

- Porabljeno: Ta polja prikazujejo, koliko prostora na disku je trenutno dodeljenega razdelitvam, v megabajtih in odstotkovno.