# Partitioner

Hvor vil du installere Red Hat Linux?

Bemærk: Hvis du laver en partitionsløs installation skal du angive eksisterende DOS/Windows partition som roden, vist som /. Klik på den FAT partition som du ønsker at vælge for denne installation. Når den er markeret, klik på Redigér for at tildele den monteringspunktet / (roden). Klik på Ok når du er færdig. Når du har bekræftet valget, bliver du nødt til også at definere hvor stor rod- og swapfilsystemet hverisær skal være for dit system.

For mere detaljerede instruktioner læs kapitlet Installing Without Partitioning i Red Hat Linux Installationsguide.

Hvis du er usikker på, hvordan du partitionerer systemet, læs afsnittet om partitionering i Red Hat Linux Installationsguide eller Red Hat Linux Referenceguide.

Hvis du har afsluttet partitioneringen med `fdisk`, skal du definere monteringspunkter for dine partitationer. Når du har valgt en partition, kan du definere monteringspunktet med Redigér knappen.

Dersom du bruger `Diskdruiden` skal du selv definere monteringspunkter for én eller flere partitioner. Ligeledes kan det være nødvendigt at oprette og/eller slette partitioner på dette tidspunkt i processen.

Øverst på skærmen ser du de eksisterende partitioner. Hver af dem har fem felter:

- Monteringspunkt:. Dette felt viser hvor partitionen monteres når Red Hat Linux er installeret og kører. Skulle en partition være defineret men markeret som "not set", skal du definere dens monteringspunkt. Brug Redigér eller dobbelklik på partitionen.

- Enhed: Dette felt viser partitionens enhedsnavn (for eksempel hedder den anden partition på din første harddisk hda2).

- Påkrævet: Feltet Påkrævet viser hvor meget plads hver partition har. Skulle du ønske at redefinere størrelsen, skal du slette den eksisterende partition og genskabe den ved brug af Tilføj knappen.

- Reel størrelse: Dette felt viser hvor meget plads partitionen optager.

- Type: Dette felt viser hvilken type partition der er tale om (som f.eks. Linux Native eller DOS).

Når du ruller ned gennem feltet Partitioner møder du muligvis en meddelelse om Utildelt ønsket partition (rød skrift) efterfulgt af en eller flere partitioner. Det skyldes typisk at der ikke er nok plads til partitionen.

For at reparere en utildelt ønsket partition, skal du enten flytte partitonen til et andet drev som har tilstrækkelig med ledig plads, ændre størrelsen på partitionen så den passer til det nuværende drev eller slette partitionen helt. Lav ændringer ved at klikke på Redigér knappen eller dobbeltklikke på partitionen.

## Partitionér dit system

Den midterste linie knapper kontrollerer partitioneringsværktøjets funktioner. Du kan tilføje, redigere og slette partitioner her. Derudover er der knapper du kan bruge til at gennemføre de ændringer du har lavet eller fortryde ændringerne og afslutte partitioneringsværktøjet.

- Tilføj: Brug denne knap til at ønske en ny partition. Hvis valgt, vil en dialogboks komme frem med alle de felter der skal udfyldes (som f.eks. monteringspunkt, størrelse og type).

- Redigér: Brug denne knap til at ændre monteringspunktet for den valgte partition.

- Fjern: Brug denne knap til at slette en partition. En dialogboks vil dukke op og bede dig om at bekræfte slettelsen.

- Nulstil: Brug denne knap til at annullere alle de ændringer, du har lavet.

- Opret RAID-enhed: Brug KUN Opret RAID-enhed hvis du har erfaring med RAID. For at lære mere om RAID, læs venligst Red Hat Linux Referenceguide.

## Drevresumé

Denne sektion viser din komputers diskkonfiguration. Det er kun beregnet på at være et kortfattet resumé. Hver linie har de følgende felter:

- Drev: Dette felt viser harddiskens enhedsnavn (som f.eks. hda eller hdb).

- Geom [C/H/S]: Harddiskens geometri viser antallet af cylindere, hoveder og sektorer.

- Total: Dette felt viser den totale mængde ledige plads på harddisken.

- Ledigt: Her kan du se hvor meget af harddiskens plads der endnu er ledigt.

- Brugt: Disse felter viser hvor meget af harddiskens plads der lige nu er tildelt partitioner, i megabyte og procent.