# Configurare Metode de Autentificare

Puteți să ignorați această secțiune dacă nu veți seta parole pentru rețea. Dacă nu sunteți sigur, contactați administratorul de sistem.

În cazul în care nu ați ales opțiunea NIS, ambele opțiuni de parole MD5 și shadow sunt selectate. Vă recomandăm să le folosiți pe amândoua pentru ca sistemul să fie cât mai sigur posibil.

Activează cryptarea MD5 - vă permite folosirea de parole lungi - maximum 256 de caractere, în loc de maxim 8 caractere.

Activează shadow passwords - vă permite securizarea stocării parolelor pe sistem. Parolele vor fi scrise în fisierul `/etc/shadow`, care va putea fi citit doar de root.

Pentru a configura opțiunea NIS, trebuie să fiți conectat la o rețea NIS. Dacă nu sunteți sigur dacă sunteți conectat la o rețea NIS, puteți contacta administratorul de sistem.

Activează NIS - vă permite să utilizați un grup de sisteme în acelasi domeniu NIS (Network Information Service), folosind parole identice pe toate mașinile. Aveți posibilitatea să alegeți doua opțiuni:

Domeniu NIS - această opțiune vă permite să specificați grupul NIS la care sistemul dvs. va apartine.

Server NIS - această optiune vă permite să conectați calculatorul dvs. la un anume server NIS, în loc să folosiți distribuirea (broadcasting-ul) unui mesaj în rețeaua locală pentru a determina serverele disponibile.