# Konfigurasjon av mus

Hvilken type mus har du?

Har du en PS/2, Bus eller seriell mus? (Tips: Hvis kontakten på musen din er rund har du en PS/2 eller en Bus mus; hvis den er rektangulær, er det en seriell mus.)

Prøv å finne en passende modell i boksen til høyre. Hvis du ikke kan finne dette, kan du forsøke en som er kompatibel med din. Ellers velger du Vanlig.

Hvis du har en seriell mus, må du velge hvilken enhet og port den er koblet til i neste boks.

X Window System er laget for å gjøre full bruk av en tre-knappers mus. Hvis du har en to-knappers mus, kan Red Hat Linux emulere den midterste musknappen.

Hvis du har en to-knappers mus, velg Emulér 3 knapper. Når den er konfigurert, vil klikk med begge knappene samtidig fungere som klikk med den midterste knappen.