# Alegerea zonei de timp

Puteți să configurați zona selectând locația fizică a calculatorului, sau specificând diferența față de ora universală (Universal Coordinated Time - UTC).

Primul din cele două secțiuni din partea superioară a ecranului vă oferă posibilitatea de a configura zona în funcție de locație. Prin selectarea opțiunii Arată puteți alege o zonă a globului, dintre: Întreaga lume, America de Nord, America de Sud, Zona pacifică, Europa, Africa sau Asia.

Din harta interactivă, puteți alege un anumit oraș, indicat prin puncte galbene; în acest moment, un X roșu va marca alegerea dvs.

Puteți, de asemenea, să parcurgeți lista orașelor și să alegeți zona de timp dorită.

A doua secțiune vă oferă posibilitatea de a folosi diferența de timp față de UTC (Universal Time Clock). Aici puteți găsi o listă a diferențelor din care puteți alege, ca și posibilitatea setării modului de stabilire a orei de vară.

Pentru ambele secțiuni, există posibilitatea selectării opțiunii Ceasul sistem folosește UTC. (UTC, cunoscut și ca GMT - Greenwich Mean Time, permite sistemului să stabilească corect schimbarea orei de vară). Alegeți această opțiune dacă ceasul hardware al calculatorului este setat cu ora UTC și nu cu ora locală.