# Konfigurácia myšky

Aký druh myšky máte?

Máte myšku typu PS/2, Bus alebo sériovú? (Rada: Ak konektor myšky je okrúhly, potom máte myšku typu PS/2 alebo Bus; ak je pravouhlý, myška je sériová.)

Skúste nájsť presný typ myšky v prvom rámčeku napravo. Ak neviete nájsť presný typ, vyberte taký, ktorý je kompaktibilný s vašou myškou. Inak vyberte typ myšky Generic.

Ak máte sériovú myšku, vyberte zariadenie a port na ktorý je pripojená v nasledujúcom rámčeku.

Systém X Window je navrhnutý pre používanie s trojtlačítkovou myškou. Ak máte dvojtlačítkovú myšku, Red Hat Linux dokáže emulovať stredné tlačítko myšky.

Ak máte dvojtlačítkovú myšku, vyberte Emulovať 3 tlačítka. Po ukončení inštalácie súčasným stlačením oboch tlačítok myši dosiahnete efekt stlačenia stredného tlačítka.