# Konfigurácia Oprávnení

Túto časť môžete preskočiť, ak nechcete nastavovať vaše sieťové heslá. Ak si nie ste istý, požiadajte o pomoc vášho sieťového administrátora.

Ak nenastavujete NIS heslo, budete upozornený, že sú vybrané MD5 a shadow heslá. Doporučujeme vám použiť obe, aby počítač bol čo najlepšie zabezpečený.

Povoliť MD5 heslá - umožňuje použitie dlhých hesiel (až 256 znakov) na rozdiel od štandartných ôsmich znakov.

Povoliť shadow heslá - poskytuje veľmi bezpečnú metódu zabezpečenia hesiel. Všetky heslá sú uložené v súbore `/etc/shadow`, ktorý je prístupný len užívateľovi root.

Pokiaľ chcete konfigurovať NIS, musíte byť pripojený na sieť NIS. Ak si nie ste istý, či ste k takejto sieti pripojený, prosím opýtajte sa vášho sieťového administrátora.

Povoliť NIS - umožňuje beh skupiny počítačov v tej istej doméne NIS (Network Information Service) so spoločným súborom hesiel a skupín. Máte dve možnosti, z ktorých si môžete vybrať:

NIS Doména - umožní vám špecifikovať, do ktorej domény alebo skupiny počítačov bude systém prináležať.

NIS server - umožní počítaču používať špecifický NIS server namiesto "vysielania" správ do lokálnej siete s požiadavkou na nájdenie servera, ktorému prináleží systém.