# Konfigurácia LILO

LILO, skratka z LInux LOader, je program, ktorý sa používa k spusteniu Red Hat Linux na vašom počítači. Taktiež môže spúšťať iné operačné systémy, ako napr. Windows 9`x`. Tu sa vás inštalátor spýta, ako (alebo či) chcete konfigurovať LILO.

Vytvoriť zavádzaciu disketu: Zavádzaciu disketu by ste mali vytvoriť, pokiaľ neinštalujete LILO na MBR alebo ak ho neinštalujete vôbec.

Neinštalovať LILO: Môžete preskočiť konfiguráciu LILO, pokiaľ ho nechcete zapísať na disk. Ak máte dva pevné disky s rôznymi OS na každom z nich, môžete dať prednosť použitiu zavádzacej diskety pred použitím zavádzača LILO.

Pre správne nainštalovanie LILO musíte určiť, kam ho chcete nainštalovať. Ak používate len Red Hat Linux, mali by ste vybrať Hlavný zavádzač (MBR). Pre systémy, na ktorých bude Win95/98 a Red Hat Linux na jednom disku by mal byť LILO taktiež nainštalovaný do MBR.

Ak máte Windows NT (a chcete nainštalovať LILO), mali by ste inštalovať LILO na prvý sektor zavádzacieho oddielu. Taktiež je potrebné vytvoriť zavádzaciu disketu, pretože inak nespustíte Linux.

Pokiaľ sa rozhodnete neinštalovať LILO z ľubovoľného dôvodu, prosím vytvorte zavádzaciu disketu, aby ste mohli spustiť Red Hat Linux.

Ak váš počítač nepristupuje k pevnému disku v lineárnom móde, odznačte Použiť lineárny režim.

Ak si prajete pridať štandartné voľby pre LILO pri zavádzaní systému, zadajte ich do poľa s parametrami pre jadro. Všetky voľby, ktoré zadáte, budú odovzdané jadru pri každom štarte systému.

Zavádzací popis: Každý zavádzací oddiel je vypísaný a pomenovaný (pod zoznamom Zavádzací popis v dolnej časti obrazovky), zahrňujúc oddiely používané inými OS. Ak si prajete pridať alebo zmeniť popisy zavádzacích oddielov, kliknite na daný oddiel. Keď je vybratý, môžete zmeniť jeho popis v editovacom poli nad ním.