# Konfigurácia SILO

SILO, skratka zo Sparc Improved LOader, je program, ktorý môže byť použitý k spusteniu Red Hat Linux-u na vašom počítači. Taktiež môže spúšťať iné OS, ako napr. SunOS a Solaris. Tu sa vás opýta, ako (alebo či) chcete konfigurovať SILO.

Vytvoriť zavádzaciu disketu: Zavádzaciu disketu by ste mali vytvoriť pokiaľ vôbec neinštalujete SILO alebo ju potrebujete z bezpečnostných dôvodov. Pokiaľ nemáte disketovú jednotku, táto možnosť nebude zobrazená. Ak máte od SMCC jednotku Ultra, ktorá zvyčajne nemá diskety z ktorých sa môže bootovať, táto možnosť nebude aktívna.

Neinštalovať SILO: Môžete preskočiť inštaláciu SILO, ak ho nechcete zapísať na disk (napr. ak už máte SILO nainštalované na inom oddieli alebo disku odkiaľ budete bootovať).

Pre správne nainštalovanie SILO musíte určiť, kam ho chcete nainštalovať. Pokiaľ budete používať na vašom systéme len Red Hat Linux, mali by ste ho nainštalovať do Master Boot Recordu (bootovací blok na prvom oddieli disku). Pre systémy, na ktorých sú na jednom disku SunOS/Solaris a Red Hat Linux, by ste nemali SILO inštalovať do MBR, obzvlášť ak SunOS/Solaris je na prvej partícii disku.

Pokiaľ si neprajete nainštalovať SILO z ĽUBOVOĽNÉHO dôvodu, vytvorte zavádzaciu disketu pre Red Hat Linux.

Vytvoriť PROM alias `linux': Inštalátor môže vytvoriť PROM alias "linux", pokiaľ to PROM podporuje. Potom môžete bootovať do SILO loaderu z príkazového riadku PROM zadaním príkazu "boot linux".

Nastaviť predvolené PROM zavádzacie zariadenie: Inštalátor môže zaistiť, že PROM bude štandartne bootovať do inštalátora Red Hat Linuxu nastavením PROM voľby "boot-device" alebo "boot-from".

Ak si prajete pridať štandartné voľby pre SILO pri bootovaní, zadajte ich do poľa s parametrami pre jadro. Všetky voľby, ktoré zadáte, budú odovzdané jadru Linuxu pri každom štarte systému.

Bootovací Oddiel -- Každý bootovací oddiel je vypísaný a pomenovaný, zahrňujúc oddiely používané inými OS. Ak si prajete pridať (alebo zmeniť existujúce) popisy, kliknite na oddiely. Keď je vybratý, môžete zmeniť jeho bootovací popis.