# Nastavitev zagonskega nalagalnika SILO

SILO (izboljšani nalagalnik za Sparc, ang. Sparc Improved LOader), je programje, ki ga lahko uporabite za zagon Red Hat Linuxa na vašem računalniku. Zažene lahko tudi druge operacijske sisteme, kot sta SunOS in Solaris. Tukaj boste povprašani kako (če sploh) bi radi prikrojili SILO.

Izdelajmo zagonsko disketo: Zagonsko disketo bi morali narediti, če sploh ne nameščate SILA, ali pa iz varnostnih razlogov. Če nimate disketne enote, bo ta možnost skrita, če pa imate računalnik SMCC Ultra, ki navadno nima disketne enote, s katere bi se dalo zagnati sistem, bo ta možnost privzeto onemogočena.

Ne namestimo SILA: Če ne želite, da se SILO zapiše v vaš disk, lahko preskočite njegovo namestitev. To je npr. uporabno, če imate SILO že nameščen na neki drugi razdelitvi ali disku in ga želite poganjati od tam.

Če bi radi namestili nalagalnik SILO, izberite mesto, kamor bi ga radi namestili. Če bo vaš sistem uporabljal le Red Hat Linux, bi verjetno morali izbrati glavni zagonski zapis (zagonski blok prve razdelitve na disku, ang. Master Boot Record, MBR). Na sistemih, kjer bosta v enem samem disku shranjena SunOS/Solaris in Red Hat Linux, verjetno ne bi smeli shraniti SILA v MBR, posebej, če je SunOS/Solaris na prvi razdelitvi diska.

Če se odločite, da zaradi kateregakoli razloga ne boste namestili nalagalnika SILO, prosimo, izdelajte zagonsko disketo, s katero boste lahko zaganjali Red Hat Linux.

Izdelajmo vzdevek PROM: Namestitveni program lahko izdela vzdevek PROM "linux", če to PROM podpira, tako da lahko zaženete zagonski nalagalnik SILO z ukazom v vrstici PROM-a "boot linux".

Nastavimo privzeto zagonsko napravo PROM: Namestitveni program lahko zagotovi, da bo PROM privzeto zaganjal Red Hat Linux, tako da namesti izbiro "boot-device" ali "boot-from" v PROM-u.

Če želite dodati privzete izbire za zagonski ukaz SILA, jih vnesite v polje s parametri jedra. Vse izbire, ki jih boste napisali v tem polju, bodo ob vsakem njegovem zagonu posredovane jedru sistema Linux.

Zaganjalna razdelitev -- Vsaka zaganjalna razdelitev je našteta in označena, vključno z razdelitvami, ki jih uporabljajo drugi operacijski sistemi. Če bi radi dodali zagonske oznake za druge razdelitve (ali spremenili obstoječe zagonske oznake), enkrat kliknite na razdelitev, da jo s tem izberete. Ko je razdelitev izbrana, lahko spremenite zagonsko oznako.