# Configurarea LILO

LILO (LInux LOader) este un program care poate fi utilizat pentru a porni Red Hat Linux pe calculatorul dvs. De asemenea poate starta și alte sisteme de operare, ca de pildă Windows 9`x`. Aici veți fi întrebați cum (sau dacă) doriți să configurți LILO.

Crează dischetă de boot: Trebuie să creați o dischetă de boot dacă nu instalați LILO pe MBR sau nu instalați LILO deloc.

Nu instala LILO: Puteți renunța la LILO dacă nu doriți să scrieți LILO pe hard-disk-ul dvs. Dacă aveți două hard-disk-uri cu sisteme de operare diferite pe fiecare hard-disk, puteți opta sa utilizați o dischetă de boot în loc de LILO.

Pentru a instala LILO, selectați unde doriți să-l instalați. Dacă sistemul dvs. conține numai Red Hat Linux alegeți Master Boot Record (MBR). De asemenea, pentru sisteme care conțin pe un singur hard-disk atât Win95/98 cât și Red Hat Linux trebuie să instalați LILO pe MBR.

Dacă aveți instalat Windows NT (și doriți să instalați LILO) va trebui să alegeți să instalați LILO pe primul sector al partiției de boot. De asemenea, trebuie să creați o dischetă de boot pentru a putea boot-a sistemul în Linux.

Dacă optați să nu instalați LILO indiferent de motiv, vă rugăm să creați o dischetă de boot pentru a putea boot-a Red Hat Linux.

Dacă calculatorul dvs. nu accesează hard-disk-ul in modul liniar, deselectați Utilizare mod liniar.

Dacă doriți să adăugați opțiuni implicite pentru comanda LILO, introduceți-le în câmpul parametrilor de nucleu. Opțiunile pe care le introduceți vor fi transmise nucleului Linux la fiecare boot-are.

Eticheta de Boot: Fiecare partiție boot-abilă este listată și etichetată (sub Eticheta de Boot), incluzând și partițiile folosite de alte sisteme de operare. Dacă doriți să adăugați etichete de boot pentru alte partiții (sau să schimbați etichetele de boot existente), selectați partiția respectivă. O dată selectată, puteți schimba eticheta de boot în câmpul de deasupra.