# Partície

Kam chcete inštalovať Red Hat Linux?

Poznámka: Ak vykonávate Bezpartíciovú Inštaláciu potrebujete nadefinovať existujúcu DOS/Windows oddiel ako váš koreňový súborový systém (zobrazený ako /). Kliknite na FAT oddiel, ktorý chcete použiť pre inštaláciu. Ak je vysvietený, kliknite na Úprava oddielu pre označenie prípojného bodu ako / (root -- koreňový súborový systém). Kliknite na Ok, keď ste skončili. Pokiaľ potvrdíte túto voľbu, musíte prideliť primeranú časť z koreňového súborového systému a odkladacieho priestoru pre váš systém.

Pre podrobnejšie inštrukcie nahliadnite do kapitoly Installing Without Partitioningv Red Hat Linux Installation Guide.

Ak neviete ako rozdeliť diskové oddiely pre systém, prečítajte si prosím sekciu o oddieloch v Red Hat Linux Installation Guide alebo v Red Hat Linux Reference Guide.

Ak ste práve ukončili delenie oddielov s `fdisk`-om, musíte nadefinovať prípojné body pre vaše oddiely. Použite tlačítko Úprava oddielu pre definovanie prípojného bodu na vybraný oddiel.

Pokiaľ používate `Disk Druid`, môžete definovať prípojné body pre jeden alebo viac diskových oddielov. Taktiež môžete súčasne vytvoriť a/alebo vymazať oddiely.

Horná obrazovka zobrazuje existujúce oddiely. Každý oddiel má päť polí:

- Bod pripojenia: Toto pole označuje kam bude oddiel pripojený, keď sa Red Hat Linux nainštaluje a bude bežať. Ak oddiel existuje, ale je označený ako "nenastavené", potrebujete nadefinovať jeho prípojný bod. Môžte použiť klávesu Upraviť oddiely alebo dvakrát kliknúť nad oddielom.

- Zariadenie: Toto pole zobrazuje názov zariadenia oddielu (napríklad hda2 reprezentuje druhý oddiel na primárnom pevnom disku).

- Veľkosť: Pole Veľkosť zobrazuje, koľko miesta je na oddieli. Pokiaľ chcete zmeniť veľkosť, musíte vymazať danú partíciu a vytvoriť ju znova pomocou tlačítka Pridať.

- Stav pridelenia: Toto pole zobrazuje, koľko miesta oddiel používa.

- Typ oddielu: Toto pole zobrazuje typ oddielu (napr. Linux Native alebo DOS).

Pri rolovaní cez sekciu Oddiely ste mohli uvidieť správu Existujú nepridelené oddiely (červenou farbou), nasledovanú jednou alebo viacerými oddielmi. Hlavným dôvodom pre vytvorenie takýchto nealokovaných oddielov je nedostatok voľného miesta pre oddiel.

Pre opravenie takéhoto nealokovaného oddielu ho musíte buď presunúť na iný disk (ktorý má dostatok voľného priestoru), zmeniť veľkosť partície tak, aby sa zmestila na aktuálny disk, alebo ju úplne vymazať. Zmeny môžte vykonať tlačítkom Upraviť alebo pomocou dvojkliku na oddieli.

## Nastavenie Oddielov Vášho Systému

Stredný riadok tlačítok riadi akcie nástrojov na prácu s oddielmi. Pomocou nich môžete oddiely vytvárať, editovať alebo mazať. Navyše sú tu tlačítka k potvrdeniu prevedených zmien alebo ich zrušeniu a ukončeniu.

- Pridať: Toto tlačítko sa používa na vytvorenie nového oddielu. Keď ho použijete, zobrazí sa dialógové okno obsahujúce polia, ktoré musia byť vyplnené (napr. prípojný bod, veľkosť a typ).

- Upraviť: Týmto tlačítkom môžete zmeniť prípojný bod vybranej partície.

- Zmazať: Toto tlačítko použite, ak chcete vymazať oddiel. Zobrazí sa dialógové okno, v ktorom potvrdíte alebo zrušíte vymazanie.

- Vrátiť: Týmto tlačítkom zrušíte všetky zmeny, ktoré ste urobili.

- Vytvoriť RAID zariadenie: Tlačítko Vytvoriť RAID zariadenie použite LEN v tom prípade, ak máte skúsenosti s používaním RAID. Ak chcete vedieť viac o RAID, preštudujte si prosím Red Hat Linux Reference Guide.

## Rekapitulácia Diskových Jednotiek

Táto sekcia zobrazuje konfiguráciu diskov v počítači. Slúži len na poskytnutie súhrnných informácií. Každý riadok obsahuje nasledovné polia.

- Drive: Zobrazuje názov zariadenia pevného disku (napr. hda alebo hdb).

- Geom [C/H/S]: Geometria pevného disku zobrazuje počet cylindrov, hláv a sektorov.

- Spolu: Toto pole zobrazuje celkovú veľkosť priestoru na pevnom disku.

- Voľných: Tu môžete vidieť koľko miesta na pevnom disku je ešte voľného.

- Použitých: Tieto polia zobrazujú koľko diskového priestoru je alokovaného partíciami v megabytoch a percentách.