# Prikrojitev nalagalnika LILO

LILO, nalagalnik Linuxa, je programje, ki ga lahko uporabljate za zagon sistema Red Hat Linux. Zažene lahko tudi druge operacijske sisteme, kot Windows 9`x`. Tukaj boste povprašani po tem, kako (če sploh) bi radi prikrojili LILO.

Izdelajmo zagonsko disketo: Zagonsko disketo bi morali narediti, če ne nameščate nalagalnika LILO v glavni zagonski zapis diska (MBR), ali če sploh ne nameščate LILA.

Ne nameščajmo LILA: Če ne želite zapisati LILA v vaš disk, lahko izberete tudi to. Če imate dva diska z različnima OS na vsakem pogonu, boste morda namesto LILA raje uporabljali zagonsko disketo.

Za namestitev LILA, izberite, kam bi ga radi namestili. Če bo vaš sistem uporabljal le Red Hat Linux, bi morali izbrati glavni zagonski zapis (ang. Master Boot Record, MBR). Za računalnike s sistemi Win95/98 in Red Hat Linux bo LILO nameščen na enem samem disku in spet bi ga morali namestiti v MBR.

Če imate Windows NT (in bi radi namestili LILO), bi morali izbrati namestitev LILA v prvi sektor zagonske razdelitve. Zagotovo tudi izdelajte zagonsko disketo, sicer ne boste mogli zagnati Linuxa.

Če se odločite, da zaradi kateregakoli razloga ne boste namestili nalagalnika LILO, prosimo, izdelajte zagonsko disketo, s katero boste lahko zaganjali Red Hat Linux.

Če vaš računalnik do diska ne dostopa v linearnem načinu, prekličite izbiro Uporabimo linearni način.

Če želite zagonskem ukazu za LILO dodati privzete izbire, jih vnesite v polje s parametri jedra. Vse izbire, ki jih boste vnesli, bodo ob vsakem zagonu podane jedru Linuxa.

Zagonska oznaka: Vsaka zaganjalna razdelitev je našteta in označena (pod seznamom Zagonska oznaka na dnu zaslona), vključno z razdelitvami, ki jih uporabljajo drugi operacijski sistemi. Če bi radi dodali zagonske oznake za druge razdelitve (ali spremenili obstoječe oznake), enkrat kliknite na razdelitev, da jo izberete. Ko jo izberete, lahko spremenite zagonsko oznako v zgornjem polju.