# Nastavitev miške

Kakšno miško imate?

Imate miško vrste PS/2, na vodilu ali obešeno na zaporedna vrata? (Namig: Če je vtičnica za vašo miško okrogla, imate miško PS/2 ali miško, priključeno na vodilo; če je pravokotna, imate miško na zaporednih vratih.)

Poskusite najti točno oznako v prvem oknu na desni. Če je ne morete najti, izberite miško, ki je združljiva z vašo. Sicer izberite primerno Splošno vrsto miške.

Če imate miško na zaporednih vratih, v naslednjem oknu izberite napravo in vrata, na katera je priključena.

Okenski sistem X je zasnovan za uporabo miške s tremi gumbi. Če imate dvogumbno miško, lahko Red Hat Linux oponaša srednji gumb miške.

Če imate dvogumbno miško, izberite Oponašanje treh gumbov. Po namestitvi boste lahko hkrati kliknili oba gumba miške, kadar bi sicer želeli uporabiti srednji gumb.