# Inštalačné možnosti

Ako chcete inštalovať Red Hat Linux?

Plná inštalácia zničí všetky informácie uložené na vybraných oddieloch disku.

Upgrade zachová existujúce systémové údaje Red Hat Linux.

Ak chcete urobiť plnú inštaláciu, musíte si vybrať triedu (alebo typ) inštalácie. Vaše možnosti sú: GNOME pracovná stanica, KDE pracovná stanica, Server, alebo Systém podľa vlastnej špecifikácie.

Ak ste oboznámený s programom na vytváranie diskových oddielov `fdisk`, môžete ho použiť. Ak nechcete použiť `fdisk`, inštalátor použije štandartne `Disk Druid`. `Disk Druid` je lepšia možnosť, pokiaľ nemáte predošlé skúsenosti s programom `fdisk`.

Ak neviete, ktorú inštalačnú triedu máte použiť, čítajte nasledujúci text veľmi pozorne.

Poznámka: Navyše k inštalačným metódam popísaným ďalej môže byť Red Hat Linux inštalovaný na už existujúci FAT (DOS/Windows) oddiel. Táto "bezpartíciová" inštalácia je vybraná vtedy, keď označíte DOS oddiel ako / na obrazovke delenia oddielov s `Disk Druid`. To zruší automatické vymazanie diskových oddielov pri inštalácii typu pracovná stanica.

Trieda inštalácie Pracovná stanica nainštaluje X Window Systém a správcu okien podľa vášho výberu. Trieda inštalácie 'pracovná stanica' odstráni všetky Linuxu príbuzné diskové oddiely na všetkých pevných diskoch (a použije všetok voľný nezadelený diskový priestor). Všetky nelinuxové oddiely zostanú nedotknuté a po inštalácii bude možné spustiť aj iné operačné systémy nainštalované na týchto oddieloch.

Pokiaľ chcete systém používať ako server založený na Linuxe a pritom nechcete zložito nastavovať systémovú konfiguráciu alebo inštalovať X Window System, použite inštalačnú triedu server. Trieda server zruší VŠETKY existujúce partície na VŠETKÝCH inštalovaných pevných diskoch. Preto si zvoľte túto inštalačnú triedu len ak ste si úplne istý, že na disku nemáte žiadne dôležité dáta! Toto zahrňuje VŠETKY diskové oddiely používané inými operačnými systémami. VŠETKY disky budú vymazané -- a naozaj nežartujeme!

Plnú kontrolu nad inštaláciou vám nechá jedine trieda custom. Počas custom inštalácie rozhodujete vy, ako bude disk rozdelený. Taktiež určujete, ktoré balíčky budú nainštalované na systém. Môžte sa rozhodnúť, či pre štart systému použijete LILO alebo nie. Pokiaľ však nemáte predošlé skúsenosti s Linuxom, túto triedu inštalácie radšej nepoužite.

Ak chcete získať viac informácií o rozdieloch medzi inštalačnými triedami workstation, server a custom, preštudujte si Red Hat Linux Installation Guide.