# Izbire nastavitve

Kako želite namestiti Red Hat Linux?

Popolna namestitev bo uničila vse predhodno shranjene podatke v izbranih diskovnih razdelitvah.

Nadgradnja bo ohranila sistemske podatke obstoječega sistema Red Hat Linux.

Če želite izvesti polno namestitev, morate izbrati razred (ali vrsto) namestitve. Na izbiro imate: delovno postajo GNOME, delovno postajo KDE, strežnik ali prilagojeno namestitev.

Če se v orodju `fdisk`, za razdelitev diska, počutite kot doma, ga lahko tu izberete. Če se ne boste odločili uporabljati orodja `fdisk`, bo namestitveni program uporabil privzeto razdelitveno orodje, `Disk Druid`. `Disk Druid` je boljša izbira, če nimate predhodnih izkušenj z orodjem `fdisk`.

Če ne veste, za kateri razred namestitve bi se odločili, zelo pozorno preberite naslednje vrstice.

Prosimo, upoštevajte: Poleg zgoraj omenjenih namestitvenih metod lahko Red Hat Linux namestite tudi "znotraj" že obstoječe razdelitve FAT (za DOS/Windows). Ta namestitev "brez dodatnih razdelitev" se izbere, brž ko na zaslonu za razdelitev diska v orodju `Disk Druid` označite dosovsko razdelitev kot /. To razveljavi samodejno brisanje razdelitev, ki se sicer uporablja v razredu namestitev delovnih postaj.

Namestitvi razreda delovnih postaj bosta namestili okenski sistem X in upravljalnike namizja po vaši izbiri. Namestitev razreda delovnih postaj odstrani vse razdelitve Linuxa v vseh nameščenih diskih (in uporablja ves prosti nerazdeljen diskovni prostor). Vse razdelitve, ki niso prvotno mišljene za Linux, bodo ostale nedotaknjene, tako da boste po namestitvi sistema Red Hat Linux lahko zaganjali tudi druge nameščene operacijske sisteme.

Če želite, da se vaš sistem obnaša kot strežnik z Linuxom, in ne želite preveč prikrojiti vaših sistemskih nastavitev ali namestiti oken X, je za vas najprimernejša izbira namestitve iz razreda strežnikov. Namestitev iz razreda strežnikov odstrani VSE obstoječe razdelitve VSEH nameščenih diskov, zato uporabite ta namestitveni razred izključno tedaj, ko ste prepričani, da nimate ničesar, kar bi želeli shraniti! To vključuje VSE razdelitve, ki jih uporabljajo drugi operacijski sistemi. Res se ne šalimo -- VSI pogoni bodo pobrisani!

Popolno prožnost vam daje le razred prilagojenih namestitev. Med namestitvijo iz razreda prilagojenih namestitev je od vas odvisno, koliko diskovnega prostora bo razdeljenega. Nad izbiro paketov, ki naj se namestijo, imate popoln nadzor. Določate lahko tudi, ali boste za zaganjanje sistema uporabljali LILO. Če nimate prejšnjih izkušenj z Linuxom, ne izbirajte razreda prilagoje namestitve.

Več informacij o razlikah med razredi namestitev delovnih postaj, strežnikov ali prilagojenih namestitev, prosimo, poiščite v priročniku Red Hat Linux Installation Guide.