# Konfigurasjon av autentisering

Du kan hoppe over denne delen hvis du ikke skal sette opp nettverks- passord. Hvis du er usikker, vær vennlig og spør din administrator om hjelp.

Hvis du ikke skal sette opp NIS passord, vil du legge merke til at både MD5 passord og shadow er valgt. Vi anbefaler at du bruker begge for å gjøre maskinen så sikker som mulig.

Bruk MD5 Passord - tillater bruk av lange passord (opp til 256 tegn), i stedet for åtte eller mindre, som er standard.

Bruk skyggepassord - gir deg en meget sikker metode for oppbevaring av passordene. Filen `/etc/passwd` erstattes av `/etc/shadow` som kun kan leses av root.

For å konfigurere NIS valget må du være koblet på et NIS nettverk. Hvis du er usikker på om du er koblet til et NIS-nettverk, vennligst spør din systemadministrator.

Bruk NIS - lar deg kjøre en gruppe av datamaskiner i samme Network Information Service domene med en felles passord- og gruppefil. Det er to alternativer p velge mellom:

NIS-domene - dette valget lar deg spesifisere hvilket domene eller hvilken gruppe av maskiner ditt system vil tilhøre.

NIS-tjener - dette valget bestemmer at din maskin skal bruke en spesifikk NIS-tjener, i stedet for å "kringkaste" en melding til lokalnettet hvor den spør etter tilgjengelige systemer som kan være vert for din maskin.