# Configurarea rețelei

Dacă aveți o placă de rețea, puteți stabili configurările de rețea. Altfel, alegeți Înainte pentru a continua.

Alegeți placa de rețea și specificați dacă doriți să fie configurată folosind DHCP. Dacă aveți mai multe plăci de rețea, fiecare va avea propriul ecran de configurare. În orice moment, puteți să alternați între ecranele de configurare (de exemplu, eth0 și eth1); setările făcute vor fi specifice fiecărui ecran. Dacă alegeți Activare la boot, placa de rețea va fi activată la inițializarea sistemului.

Dacă nu aveți acces la rețea ca și client DHCP, sau nu sunteți sigur asupra acestei informații, puteți contacta administratorul de rețea.

Completați apoi, dacă este necesar, adresa IP, masca si adresa de rețea, și adresa de broadcast. Dacă nu sunteți sigur asupra acestor date, puteți contacta administratorul de rețea.

Specificați numele pentru sistemul dvs. Dacă nu aveți, sistemul va fi denumit "localhost".

În final, completați adresa de gateway, serverele DNS primar, secundar și terțiar.