# Installations-alternativer

Hvordan vil du installere Red Hat Linux?

En fuld installation vil ødelægge alt tidligere gemt information på de(n) valgte partition(er).

En opgradering vil benytte eksisterende Red Hat Linux systemdata.

Hvis du vil udføre en fuld installation, skal du vælge en af følgende typer af installation. Mulighederne er: GNOME-arbejdsstation, KDE-arbejdsstation, tjener eller manuel/brugerdefineret.

Hvis du er bekendt med `fdisk` partitioneringsværktøjet, kan du vælge det her. Hvis du vælger ikke at bruge `fdisk`, så vil installationen vælge partitioneringsværktøjet `Diskdruide`. `Diskdruide` er et bedre valg hvis du ikke har tidligere erfaring med `fdisk`.

Hvis du ikke ved hvilken installationstype du ønsker, så læs det følgende meget grundigt.

Bemærk venligst: Udover de installationsmetoder der er nævnt herunder, kan Red Hat Linux også installeres "indeni" en allerede eksisterende FAT (DOS/Windows) partition. Denne "partitionsløse" installationsmetode vælges så snart du markerer en DOS partition som / på `Diskdruidens` partitioneringsside. Dette valg tilsidesætter den automatiske sletning af partititioner, som foregår under en af de to arbejdsstationsinstallationer.

Arbejdsstations-installationerne installerer X-vinduessystemet og et skrivebordmiljø efter eget valg. En arbejdsstations-installation fjerner alle Linux-relaterede partitioner på ALLE installerede harddiske (og optager al ledig harddiskplads). Alle ikke Linux-relaterede partitioner forbliver urørt, og du vil have mulighed for også at starte andre styresystemer udover Red Hat Linux efter endt installation.

Hvis du ønsker at dit system skal fungere som en Linux-baseret tjener, og du ikke i særlig høj grad selv ønsker at kontrollere alle detaljer i dit systems konfiguration eller installere X-vinduessystemet, så vil tjener-installationen være at fortrække. En tjener-installation fjerner ALLE eksisterende partitioner på ALLE installede drev, så vælg KUN denne installationstype hvis du er sikker på at du ikke har noget som ikke må gå tabt! Dette inkluderer ALLE partitioner i brug af alle andre styresystemer. ALLE drev vil blive slettet -- dette er ikke for sjov!

Kun den manuelle brugerdefinerede installation giver dig fuld fleksibilitet. Under en brugerdefineret installation er det op til dig hvor meget diskplads der skal partitioneres. Du har fuldstændig kontrol over hvilke pakker der vil blive installeret på dit system. Du kan også bestemme om du vil bruge LILO til at opstarte dit system. Med mindre du har tidligere erfaring med Linux, bør du ikke vælge en brugerdefineret installationsmetode.

For flere oplysninger om forskellene mellem arbejdsstation-, tjener- og manuelle installationer, referér venligst til Red Hat Linux Installationsguide.