# Opțiuni de Instalare

Cum doriți să instalați Red Hat Linux?

O instalare completă va distruge orice informație salvată anterior in partițiile selectate.

O operațiune de upgrade va păstra sistemul de fișiere RHL;.

Dacă doriți să efectuați o instalare completă, va trebui să alegeți clasa (sau tipul) de instalare. Puteți alege între GNOME Workstation, KDE Workstation, Server sau Custom.

Dacă aveți experiență in folosirea aplicației de partiționare `fdisk`, o puteți selecta în acest moment. Dacă nu doriți să utilizați `fdisk`, programul de instalare va utiliza programul implicit de partiționare, `Disk Druid`. `Disk Druid` este o alegere bună dacă nu aveți experiență cu `fdisk`.

Dacă nu știți pentru ce clasă de instalare să optați, citiți cu atenție în continuare.

Atenție: Pe lângă metodele de instalare menționate mai jos, Red Hat Linux poate fi de asemenea instalat pe partiție FAT (DOS/Windows) existentă. Acest tip de instalare "fără partiționare" este selectată în momentul în care marcați o partiție DOS ca / în cadrul aplicației de partiționare `Disk Druid` și anulează ștergerea automată a partițiilor din cadrul instalărilor tip workstation.

Instalarea tip workstation va instala sistemul X Window și managerul pentru desktop pe care-l doriți. Instalarea tip workstation șterge toate partițiile tip Linux de pe toate hard-disk-urile instalate (și utilizează întreg spațiul liber de pe disc nepartiționat). Toate partițiile non-Linux rămân nemodificate și veți putea boot-a și celelalte sisteme de operare instalate, pe lânga Red Hat Linux, după instalare.

Dacă doriți ca sistemul dvs. să funcționeze ca un server Linux, dar nu doriți să-l configurați prea mult sau să instalați sistemul X Window, o instalare tip server este cea mai potrivită. O instalare tip server șterge TOATE partițiile existente de pe TOATE hard-disk-urile instalate, așa încât alegeți acest tip de instalare numai dacă sinteți sigur că nu mai doriți să salvați ceva de pe aceste partiții! Este vorba de TOATE partițiile folosite și de alte sisteme de operare. Toate hard-disk-urile vor fi șterse -- nu glumim!

Numai o instalare tip custom vă oferă o flexibilitate completă. La o instalare tip custom, depinde de dumneavoastră cât spațiu pe disc va fi partiționat. Aveți controlul complet in ceea ce privește pachetele de programe care vor fi instalate pe sistemul dvs. De asemenea dumneavoastră puteți decide dacă veți folosi LILO pentru a boot-a sistemul dvs. În cazul în care nu aveți experiență în Linux, este bine să evitați o instalare tip custom.

Pentru mai multe amănunte referitoare la diferențele între instalări tip workstation, server și custom, vă rugăm să consultați Ghidul de Instalare Red Hat Linux.