# Installasjonsalternativer

Hvordan vil du installere Red Hat Linux?

En full installasjon vil ødelegge all tidligere lagret informasjon på partisjonene du velger å installere på.

En oppgradering vil bevare eksisterende Red Hat Linux systemdata.

Hvis du ønsker å utføre en full installasjon må du velge type installasjon. Alternativene er: GNOME Arbeidsstasjon KDE arbeidsstasjon, tjener eller egendefinert.

Hvis du er kjent med `fdisk` partisjonerings- verktøyet, kan du velge å bruke det her. Hvis du ikke velger å bruke `fdisk`, vil installasjonsprogrammet bruke standardvalget, `Disk Druid`. `Disk Druid` er et bedre valg hvis du ikke har erfaring med `fdisk` fra før.

Hvis du ikke vet hvilken type installasjon du ønsker, vær snill å lese følgende meget nøye.

Merk: I tillegg til installasjonstypene beskrevet under, kan Red Hat Linux også installeres "innen" en eksisterende FAT (DOS/ Windows) partisjon. Denne "partisjonsløse" installasjonsmetoden velges hvis du markerer en DOS partisjon som / i `Disk Druid` partisjoneringsskjermen. Dette overstyrer den automatiske slettingen av partisjoner under installasjonene av arbeidsstasjon-klassen.

Arbeidsstasjon installasjoner vil installere X Window Systemet og skrive- bordsprogrammer etter ditt valg. En arbeidsstasjon installasjon fjerner alle Linux relaterte partisjoner på alle installerte harddisker (og bruker all ledig upartisjonert diskplass). Alle partisjoner som ikke er Linux relaterte vil ikke bli rørt, og du vil kunne starte andre installerte operativsystemer, i tillegg til Red Hat Linux, etter installasjonen.

Hvis du ønsker at systemet ditt skal fungere som en Linux basert tjener, og du ikke ønsker å gjøre store endringer i systemkonfigurasjonen, er tjener installasjonen den mest passende. En tjener-type installasjon fjerner ALLE eksisterende partisjoner på ALLE harddisker, så velg denne typen installasjon bare hvis du er sikker på at du ikke har noe du vil bevare! Dette inkluderer ALLE partisjoner i bruk av andre operativsystemer. ALLE stasjoner vil bli slettet -- vi spøker ikke!

Kun den egendefinerte installasjonen gir deg full frihet. Under egendefinert installasjon er det opp til deg å bestemme hvordan diskplassen skal partisjoneres. Du har fullstendig kontroll over hvilke pakker som skal installeres på ditt system. Du kan også bestemme om du ønsker å bruke LILO til å starte systemet. Hvis du ikke har erfaring med Linux bør du ikke velge egendefinert installasjon.

For mer informasjon angående forskjellen mellom egendefinert-, arbeidsstasjon-, og tjener installasjoner, vennligst se Red Hat Linux Installation Guide.